തകഴി മാവേലി പാടത്തെ വിളവെടുപ്പ് ഉപേക്ഷിച്ചു എടത്വ: തരിശുനിലത്തെ ആദ്യ കൃഷിയില് കര്ഷകര്ക്കു കനത്ത നഷ്ടം. പ്രകൃതിക്ഷോഭവും മുഞ്ഞ ബാധയും മാവേലി പാടത്തെ പകുതിയോളം വിളവെടുപ്പ് കര്ഷകര് ഉപേക്ഷിച്ചു. തകഴി കൃഷിഭവന് പരിധിയില്പെട്ട കളത്തിപ്പാലം മാവേലി പാടത്തെ വിളവെടുപ്പാണ് കര്ഷകര് ഉപേക്ഷിച്ചത്. കാലവര്ഷക്കെടുതിക്കു മുന്പേ വിളവെടുക്കാന് തീരുമാനിച്ചെങ്കിലും മഴ കനത്തതോടെ വിളവെടുപ്പ് മാറ്റി വച്ചിരുന്നു. 25 ഏക്കര് വിസ്തൃതിയുള്ള പാടത്ത് 90 ദിവസത്തിനുള്ളില് വിളവെടുക്കേണ്ട മണിരഗ്നം ഇനത്തില്പെട്ട വിത്താണ് വിതച്ചത്. കനത്ത മഴ കാരണം 120 ദിവസത്തിന് ശേഷമാണ് വിളവെടുപ്പ് ആരംഭിച്ചത്. വിളവെടുപ്പ് ആരംഭിച്ചെങ്കിലും പാടത്തിന്റെ പകുതിയോളം സ്ഥലത്തെ നെല്ലുവീണ് അഴുകിത്തുടങ്ങിയിരുന്നു. മഴയ്ക്കൊപ്പം മുഞ്ഞ ബാധയും രൂക്ഷമായതോടെ പകുതി സ്ഥലത്തെ വിളവെടുപ്പ് കര്ഷകര് ഉപേക്ഷിക്കേണ്ടി വന്നു. പതിനേഴു വര്ഷം തരിശായി കിടന്ന പാടമാണ് കൃഷിയോഗ്യമാക്കി വിതയിറക്കിയത്. കൃഷിയോഗ്യമാക്കാന് പത്തുലക്ഷം രൂപയോളം ചെലവഴിക്കേണ്ടി വന്നതായി പാടശേഖര സെക്രട്ടറി കല്ലൂക്കാട്ട് ജയന് പറഞ്ഞു. പാടം തകഴി ക്യഷി ഓഫീസര് സന്ദര്ശിച്ചു.